Nina N. Sadur
Nina N. Sadur, f. 1950, russisk dramatiker og forfatter. Har skrevet fortællinger og skuespil siden 1970'erne, men blev især kendt under perestrojkaen med bl.a. skuespillene The Marvellous Old Woman (Vidunderlige Kælling) 1982 og Gruppen af kammerater 1985. Ss forfatterskab indskriver sig i den klassiske russiske tradition, som det samtidig er i opposition til, bl.a. med emner, der berører kvinder og seksualitet. Har skrevet med særlig veneration for Tjekhovs dramatik og Gogols stil. Ss skuespil indgår i repertoiret på flere større teatre i Moskva og Skt. Petersborg. I 2001 offentliggjorde S fortællinger i det russiske Playboy. 